Duitse nasionale rugbyspan - Wikipedia
51 Alexander Widiker
Frankryk 30 – 5 Duitsland
(17 April 1927)
Serwië en Montenegro 0 – 108 Duitsland
(12 November 2005)
Rusland 89 – 6 Duitsland
(16 April 2000)
Die Duitse nasionale rugbyspan is die internasionale rugbyspan van Duitsland. Die span het vir die eerste keer in 1927 teen Frankryk gespeel en die span kon tot dusver nie vir die Rugby Wêreldbeker kwalifiseer nie. Rugby word in Duitsland deur die Duitse Rugbyverbond (Duits: Deutscher Rugby-Verband) bestuur.
1.1 Nasionale Span
1.2 Na-oorlogse tydperk
Duitsland neem reeds sedert die tweede moderne Olimpiese Spele, wat in 1900 saam met die Wêreldtentoonstelling in Parys gehou is, aan internasionale rugby deel en het by die geleentheid 17-27 teen die gashere verloor om die silwermedalje met Engeland te deel. Aangesien daar in die 19de eeu nog nie 'n Duitse nasionale span was nie het SC 1880 Frankfurt vir die Duitse Keiserryk gespeel.
Nasionale Span[wysig | wysig bron]
Die eerste wedstryd deur 'n amptelike nasionale Duitse span het weer in Frankryk op 17 April 1927 plaasgevind. Die Duitse span het 5-30 teen Frankryk verloor. In daar die tydperk het Duitsland nog agt keer teen Frankryk gespeel. In 1929 het die span twee keer teen Spanje, in 1931 teen Tjeggoslowakye en in 1933 teen Nederland gespeel. Op 2 Januarie 1934 in Parys en op 25 Maart 1934 in Hannover het die stigting van die Internasionale Amateurrugby Federasie (FIRA van die Frans: Fédération Internationale de Rugby Amateur) plaasgevind. Die rugbyfederasie wat op die inisiatief van Frankryk gestig is, nadat die land uit die Vyf-Nasies geskop is, het ook België, Italië, Katalonië, Nederland, Portugal, Roemenië en Spanje ingesluit. Na die stigting van FIRA speel Duitsland tot met die uitbreek van die Tweede Wêreldoorlog intensief teen mede FIRA-lede: Die Duitse span speel van 1936 drie keer teen Roemenië en ses keer teen Italië, in 1937 teen België, nog ses keer teen Frankryk, twee keer teen Nederland en een keer teen Tjeggoslowakye. Die laaste wedstryd tydens die Tweede Wêreldoorlog het op 5 Mei 1940 in Stuttgart teen Italië plaas gevind. Duitsland het 'n positiewe rekord teen alle lande behalwe Frankryk gehad:
Na-oorlogse tydperk[wysig | wysig bron]
Die eerste na-oorlogse wedstryd het op 2 Maart 1952 in Hannover teen België plaasgevind, 'n wedstryd wat Duitsland 16-9 gewen het. Die Duitse span moes na die oorlog uitvind dat die land as gevolg van die oorlog en die heropbou na die oorlog sy posisie en status op die kontinent verloor het. Frankryk het tot 1969 byna altyd met 'n B-span teen Duitsland gespeel en nogtans geseëvier; Italië was ook heelwat beter as Duitsland en slegs Spanje en Roemenië was op dieselfde vlak.
In 1973/74 is die aantal lande waarteen Duitsland gespeel het uitgebrei deur die insluiting van Marokko, Swede, die Sowjetunie, Switserland, Tunisië en Denemarke aan die FIRA Europese Nasiesbeker.
Wêreldbeker[wysig | wysig bron]
Duitsland teen België op 29 April 2006 in Hannover, Duitsland
In November 1988 is die Duitse Rugbyfederasie saam met 95 ander lande in die Internasionale Rugbyraad opgeneem wat gelei het tot Duitsland se eerste deelname in 1989 in die kwalifiseringsrondtes van die Rugby Wêreldbeker (vir 1991). Duitsland het egter reeds in die eerste rondte uitgeval met 'n 6-12 nederlaag teen Nederland in Heidelberg.
In 1989 en 1990 het die span vir die eerste keer teen spanne buite Europa gespeel: Teen Wes-Samoa en Namibië moes die Duitse span groot nederlae verduur (onderskedelik 9-55 en 7-54).
Vir die kwalifisering vir die 1999 Rugby Wêreldbeker het die Duitsers twee van die wedstryde in die land se groep gewen en twee verloor:
4 Oktober 1997 in Andorra 56-11
19 Oktober 1997 tuis teen Tsjeggië 31-17
4. April 1998 in Portugal 6-30
26 April 1998 tuis teen Spanje 9-24
Dit het Duitsland 3de in die groep van vyf geplaas het en daarmee uitgeskakel is uit die 1999 Rugby Wêreldbeker
Die 20ste eeu is met 'n negatiewe balans van oorwinnings en nederlae afgesluit.
Die kwalifisering vir die 2003 Rugby Wêreldbeker het as volg afgeloop: weereens twee seges en twee nederlae, plek 3 uit 5 in Europa-Groep B. Die span bereik dus nie die volgende rondte nie:
21 Oktober 2001 in Swede 10-32
10 November 2001 tuis teen Denemarke 34-24
24 November 2001 tuis teen Letland 44-0
6 April 2001 in Pole 12-20.
Met die kwalifisering vir die 2007 Rugby Wêreldbeker het die span sy eerste rondte sonder enige nederlae teen kleiner spanne voltooi:
13 November 2004 in Moldawië 27-18
27 November 2004 tuis teen Luxemburg 96-0
2 April 2005 tuis teen Denemarke 56-0
23 April 2005 in Oostenryk 69-9
Vervolgens het die span ook al vier wedstryde in Europa-Groep-B gewen, en bereik hiermee vir die eerste keer die derde rondte:
29 Oktober 2005 in Malta 43-0
12 November 2005 tuis teen Serwië-Montenegro 108-0
22 April 2006 in Kroasië 25-15
29 April 2006 tuis teen België 33-15
Die span moes daarna in twee uitspeel wedstryde teen die wenner van Groep-A, Spanje, speel:
13 Mei 2006 in Heidelberg 18-6
27 Mei 2006 in Madrid 10-36
Spanje het Duitsland dus met 'n beter punteverskil uitgeskakel. Spanje is later deur Roemenië en Georgië in die vyfde rondte uitgeskakel.
Duitse nasionale rugbyspan (kategorie)
Statistiek vir Duitsland op rugbydata.com
Duitsland op IRB.com
Ontsluit van "https://af.wikipedia.org/w/index.php?title=Duitse_nasionale_rugbyspan&oldid=1309469"	Kategorieë: Europese nasionale rugbyspanneSport in Duitsland	Navigasie-keuseskerm
DeutschEnglishEspañolFrançaisItalianoქართულიPolskiPortuguêsРусскийСрпски / srpskiSvenska	Wysig skakels	Die bladsy is laas op 11 Desember 2014 om 16:03 bygewerk.